Ministère de la Santé et de la Sécurité sociale

Deen dacks just Gesondheetsministère genannte Ministère fir Gesondheet a sozial Sécherheet (fr: Ministère de la Santé et de la Sécurité sociale) ass e Ministère zu Lëtzebuerg, dee mat der Regierung Frieden-Bettel de 17. November 2023 an d'Liewe geruff gouf an dee sech ëm d'Ëmsetze vun der Gesondheetspolitik an där vun der sozialer Sécherheet vun der Lëtzebuerger Regierung këmmert.

E setzt sech aus dem fréiere Gesondheetsministère (Ministère de la Santé) an deem vun der Sozialversécherung (Ministère de la Sécurité sociale) zesummen. 

 Allgemenges 
An de Beräicher vun der Santé publique an dem Gesondheetssystem schafft de Gesondheetsministère op der Basis vun de Grondwäerter wéi der Universalitéit, dem Zougang zu enger qualitativ héichwäerteger Versuergung, der Gerechtegkeet an der Solidaritéit.

Wat d'sozial Sécherheet ugeet, ass dem Ministère seng Haaptaufgab fir d'Sozialversécherung vun de Bierger ze garantéieren an op liewenslaang Risiken a Bedierfnesser an de Beräicher Krankheet, Alter, Ofhängegkeet, Behënnerung a Beruffsaccidenter ze reagéieren.

 Kompetenz vum Ministère 
D'Servicer a Verwaltungen, déi ënnert d'Kompetenz vum Gesondheetsministère falen, sinn am interne Reglement vun der Regierung festgehalen. Dozou gehéieren ë. a.:

 Beräich „Gesondheet“ 

 Konzeptioun vum Gesondheetssystem
 Promotioun a Reglementatioun vun de Gesondheetsberuffer
 Relatioun mat de Servicer an de Beräicher vun der Preventioun an Hëllef, der Psychiatrie baussent de Klinicken, de Sucht- an de chronesche Krankheeten
 Spidolsberäich: Gesetzgebung, Koordinatioun a Planifikatioun
 Direction de la santé: Protektioun a Fërderung vun der Gesondheet als allgemengt Wuelbefannen, op physeschem, psycheschem a sozialem Plang
 Nationale Gesondheetsobservatoire
 Nationale Service fir Informatioun a Mediatioun am Gesondheetsberäich

 Ëffentlech Etablissementer ënnert der Tutelle vum Ministère 
 Centre hospitalier de Luxembourg
 Centre hospitalier du Nord
 Centre hospitalier neuropsychiatrique
 Thermalbad Munneref
 Rehazenter

 Aner Etablissementer 

Service de santé au travail multisectoriel
 Laboratoire national de santé
 Luxembourg Institute of Health 
 Agence eSanté

 Medezinesch-sozial Aktioun 

 Rout Kräiz
 Ligue médico-sociale

 Auslännesch Bezéiungen 
Bezéiunge mat europäeschen an internationalen Institutiounen am Beräich vun der Gesondheet an de Medikamenter

 Weltgesondheetsorganisatioun
 Europäesch Unioun:
 Europäesch Medikamentenagence ( European Medicines Agency, EMA)
 Europäeschen Zenter fir d'Preventioun an d'Kontroll vu Krankheeten ( European Centre for Disease Prevention and Control, ECDC)
 Europäesch Exekutivagence fir Gesondheet an Digitales ( European Health and Digital Executive Agency, HaDEA)
 Europäeschen Observatoire vun den Drogen an der Drogesucht ( Observatoire européen des drogues et des toxicomanies, OEDT)
 Generaldirektioun fir d'Gesondheet an d'Liewensmëttelsécherheet ( Direction générale de la santé et de la sécurité alimentaire, DG SANTE)
 Europarot
 International Agence fir Atomenergie

 Beräich „Sozial Sécherheet“ 

 Sozialversécherungspolitik op nationalem an internationalem Niveau
 Generalinspektioun vun der Sozialversécherung
 National Gesondheetskeess; Krankekeess vun de Beamten an ëffentlechen Employéen; Krankekeess vun de Gemengebeamten an -employéen; Medezinesch Ënnerstëtzung vun der Lëtzebuerger Eisebunn; Mutualitéit vun den Employeuren; Association d'assurance accident; National Pensiounskeess; Kompensatiounsfong; Centre commun de la sécurité sociale

 Historique vum Ministère 
Iwwer d'Jore war d'„Gesondheet“ deels mat anere Ressorte kombinéiert oder an anere Ministèren integréiert; virun 2023 gouf et sou z. B. zwee eegestännege Ministèren, ee fir d'Gesondheet an ee fir d'Sozialversécherung.

 Kuckt och 

 Regierung (Lëtzebuerg)
 Lëscht vun de lëtzebuergesche Gesondheetsministeren

 Um Spaweck 

 De Ministère op gouvernement.lu, der Websäit vun der Regierung
 sante.lu d'Websäit vum Ministère

Kategorie:Ministèren zu Lëtzebuerg